Държавен вестник, бр. 2, 2017 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  2
МИНИСТЕРСТВО  
НА ТРАНСПОРТА,  
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОГОДБА
между правителството на Република Бълга-
рия и правителството на Република Косово 
за международни автомобилни превози на 
пътници и товари
(Утвърдена с Решение № 944 от 10 ноември 
2016 г. на Министерския съвет. В сила от 
16 декември 2016 г.)
Правителството на Република България и 
правителството на Република Косово,
наричани по-долу „Договарящи страни“,
желаейки да си сътрудничат за развитието 
на търговските и икономическите отношения 
между техните страни, както и за развитието 
на автомобилните превози на пътници и товари 
между двете страни и транзит през техните 
територии в условията на пазарна икономика,
се споразумяха за:
Р а з д е л  I 
ОБЩИ ПОЛОЖЕНИЯ
Член 1 
Обхват
1. Тази Спогодба се прилага за автомобил-
ни превози, извършвани от превозвачи, 
регистрирани на територията на една 
от Договарящите страни, с превозни 
средства, регистрирани на тази терито-
рия с отправен и краен пункт на същата 
територия, включвайки и транзита през 
нея, както и през територията на другата 
Договаряща страна.
2. Тази Спогодба не засяга правата и 
задълженията, произтичащи от други 
международни споразумения, в които 
участват двете Договарящи страни.
Член 2 
Определения
В тази Спогодба:
1. „Превозвач“ означава всяко физическо 
или юридическо лице, регистрирано на 
територията на една от Договарящите 
страни, което извършва международни 
превози на пътници или товари срещу 
заплащане или за собствена сметка, при 
спазване на изискванията на вътрешното 
законодателство за достъп до професията 
и до пазара.
2. „Превозно средство“ означава моторно 
превозно средство: 
– единично или комбинация от превозни 
средства, 
– предназначено за автомобилен превоз на 
пътници или товари, на разположение на 
превозвача като негова собственост или 
наето от него или по лизингов договор.
3. „Регистрация“ означава предоставяне 
на регистрационен номер на превозно-
то средство от компетентните органи. 
В случай на комбинация от превозни 
средства моторното превозно средство 
е определящ фактор за издаване или 
освобождаване от разрешителни.
4. „Превоз“ означава пробег на превозно 
средство, празно или натоварено, дори 
ако превозното средство, ремаркето или 
полуремаркето се превозват с влак или 
кораб за част от пътуването.
5. „Каботаж“ означава превоз между товар-
ни и разтоварни пунктове на територията 
на Договарящата страна-домакин от 
превозвач, регистриран на територията 
на другата Договаряща страна. Праз-
ните пробези на превозно средство на 
територията на страната-домакин между 
два международни превоза и превозът 
в началния или крайния вътрешен етап 
от международен комбиниран превоз 
не трябва да бъде приеман за каботаж.
6. „Превоз за собствена сметка“ е превоз на 
пътници и товари, предназначен един­
ствено за или произтичащ от собстве-
на стопанска дейност или в услуга на 
собствените служители, или който се 
извършва от организация с идеална цел 
за превоз на своите членове в съответ-
ствие със социалните є цели, извършва 
се без заплащане, при условие че:
–  транспортната дейност представлява 
единствено спомагателна дейност за 
предприятието или организацията;
–  използваните превозни средства са соб-
ственост на предприятието или органи-
зацията, наети са или са получени по 
силата на дългосрочен договор или на 
лизинг и се управляват от водач, който 
е член на персонала на предприятието 
или организацията.
7. „Комбиниран превоз“ означава превозът на 
товари, при който товарният автомобил, 
ремаркето, полуремаркето, сменяемата 
каросерия или контейнерът, с влекач или 
без влекач, пътуват по шосе в началния 
или крайния етап на превоза и по же-
лезница, вътрешни водни пътища или 
море – за останалата част от маршрута.
8. „Територия на Договаряща страна“ озна-
чава територията съответно на Република 
България и територията на Република 
Косово.
МИНИСТЕРСТВА  
И ДРУГИ ВЕДОМСТВА